[ca] Les aplicacions de productes fitosanitaris en el cultiu d'enciam es realitzen mitjançant un polvoritzador hidràulic que utilitza la pressió que li transmet la bomba per transportar les gotes de producte fins a la vegetació. L'aplicació de productes fitosanitaris pot ocasionar greus pèrdues al sòl i contaminació atmosfèrica a causa de la deriva. Per tant, cal analitzar les pràctiques d'aplicació de productes fitosanitaris i, si s'escau, millorar-les. En aquest treball s'ha agafat com a referència les pràctiques d'aplicació de productes fitosanitaris dels agricultors associats a l'ADV-Horta del Baix Llobregat. A partir d'aquestes, s'han comparat diferents tipologies de broquets ( ventall, doble ventall asimètric, doble ventall simètric i cònic) en diferents volums d'aplicació (200, 300 i 450 L/ha) fixant com a referència, i per tant, la realitzada pel agricultors enquestats, el tractament realitzat amb broquet de ventall convencional a 600 L/ha de volum d'aplicació. Aquest assaig s'ha dut a terme el mes de març en l'estadi inicial del cultiu (estadi BBCH 19). Els resultats obtinguts mostren que per poder comparar les diferents tipologies de broquets s'ha de distingir per volums i per les diferents zones definides en la vegetació. D'aquesta manera es pot recomanar una tipologia de broquet en funció de la zona afectada o que afecta la plaga o malaltia en qüestió i el volum recomanat per fer-hi front. A volums d'aplicació de 200 L/ha, en la part central i l'anvers de l'enciam, es recomana l'ús del broquet de doble ventall asimètric amb injecció d'aire Lechler IDTA02, i per al revers, el broquet de ventall amb injecció d'aire Teejet AIXR02. Per a volums d'aplicació de 300 L/ha, en el revers de l'enciam, es recomana el broquet de doble ventall asimètric amb injecció d'aire Agrotop TD03. En aquesta mateixa zona, per a volums de 450 L/ha, es recomana l'ús del broquet de ventall amb injecció d'aire Teejet AIXR04 o el broquet de doble ventall simètric amb injecció d'aire Teejet AITTJ6004. D'altre banda, es recomana als agricultors de l'ADV del Baix Llobregat reduir el volum d'aplicació ja que els resultats obtinguts demostren que entre un volum de 600 L/ha i un de 450 L/ha no hi ha diferències significatives assumint d'aquesta manera una reducció del 25% en el volum d'aplicació.

[en] Plant Protection Products (PPP) in lettuce are applied, generally, using a boom sprayer which uses the pressure to transport the droplets to the whole canopy vegetation (external and internal parts). The use of PPP can cause serious losses and contamination due to the spray drift losses to the ground and areas out of the intended target. Consequently, it is necessary to evaluate the common practices used by farmers and if it is necessary, to improve them. In this project it has been taken as a reference the most common spray application techniques adopted by the farmers associated with the "ADV-Horta" of "Baix Llobregat". From these, different typologies of nozzle (flat fan nozzle, double flat fan symmetric, double flat fan asymmetric and hollow cone) have been compared in different volumes of application (200, 300, 450 L/ha), fixing the reference, the treatment with conventional flat fan nozzle at 600l/ha of application volume. This essay was performed in March in the initial stage of the crop (BBCH stage 19). The results obtained show that in order to compare the different types of nozzles, it is necessary to distinguish between different volumes of application and the different areas defined in the vegetation. In this way, we can recommend a typology of nozzle depending on the affected area and the one that affects the pest or disease in question and according to the recommended volume to deal with it. For volumes of 200 L/ha in the central part and the obverse we recommend the double flat fan asymmetric with air injection Lechler IDTA02. For the reverse we recommend the flat fan nozzle with air injection Teejet AIXR02. For volumes of 300 L/ha in the reverse of lettuce we recommend the double flat fan asymmetric with air injection Agrotop TD03. For the same zone with a volumes of 450 L/ha we recommend the use of flat fan nozzle with air injection Teejet AIXR04 and the double flat fan symmetric with air injection Teejet AITTJ6004. Also we recommend to the farmers of the ADV of Baix Llobregat, to reduce the volume of application because the obtained results show that between a volume of 600l/ha and one of 450l/ha there are no significant differences.